**Obec Dolný Kalník**

Pre riadne zasadnutie

obecného zastupiteľstva

v Dolnom Kalníku

12. 9. 2023

K bodu rokovania číslo.........

Názov materiálu

**Zmluva o hlavnom kontrolórovi viacerých obcí**

Predkladá: Návrh na uznesenie:

Ing. Janka Jesenská **schvaľuje**

hlavná kontrolórka obce Zmluvu o HK viacerých obcí

Materiál obsahuje:

Dôvodovú správu

Zmluva o hlavnom kontrolórovi viacerých obcí

**Dôvodová správa**

**Ing. Janka Jesenská – hlavná kontrolórka viacerých obcí bola som dňa 19.1.2023 zvolená za hlavnú kontrolórku obce Diaková (pracovný pomer začal 1.2.2023). Následne som sa funkcie hlavnej kontrolórky vzdala v obci Lipovec (k 31.1.2023) . Dňa 15.6.2023 som bola zvolená za hlavnú kontrolórku obce Sklabinský Podzámok (pracovný pomer začal 1.7.2023)**

**Z toho dôvodu predkladám návrh novej „Zmluvy o hlavnom kontrolórovi viacerých obcí“ . Obsah zmluvy sa mení nasledovne**

**- nový účastník zmluvy – pristupujúce obce – Obec Diaková a Obec Sklabinský Podzámok**

**- odstupujúci účastník zmluvy – Obec Lipovec**

**- v nadväznosti na vyššie uvedenú skutočnosť sú upravené aj percentá, podľa ktorých sa budú prepočítavať dohodnuté spoločné náklady**

**- údaje o počte obyvateľstva vychádzajú z júnovej prognózy podielových daní na r. 2023 (zdroj: Ministerstvo financií SR)**

**Zmluva o hlavnom kontrolórovi viacerých obcí**

**na úseku výkonu kontrolnej činnosti**

Obec **Belá-Dulice,** Belá-Dulice 86, 038 11 Belá-Dulice, zastúpená starostom obce Mgr. Eduardom Kuchárikom , IČO: 00316563

a

Obec **Diaková,** Diaková 18, 038 02 Dražkovce, zastúpená starostom obce PaedDr. Branislavom Kohútom, IČO: 00648 370

a

Obec **Dolný Kalník**, Dolný Kalník 16, 038 02 Dražkovce, zastúpená starostkou obce Ivetou Balšiankovou, IČO: 00648361

a

Obec **Dražkovce**, Dražkovce 45, 038 02 Dražkovce, zastúpená starostkou obce Evou Gáborovou, IČO: 00316628

a

Obec **Príbovce**, Príbovce 184, 038 42 Príbovce, zastúpená starostkou obce

Viktóriou Fľakovou, IČO: 00326 49

a

Obec **Sklabiňa** , Sklabiňa 108, 038 03 Dražkovce, zastúpená starostkou obce Annou Silvestrovou, IČO:00316881

a

Obec **Sklabinský Podzámok**, Sklabinský Podzámok 45, 038 03 Dražkovce, zastúpená starostkou obce Ing. Boženou Drobkovou, IČO: 00650 773

a

Obec **Valča**, Valča 375, 038 35 Valča, zastúpená starostom obce Ing. Štefanom Keltošom, IČO: 00317021

a

Obec **Veľký Čepčín**, Veľký Čepčín 12, 038 45 Malý Čepčín, zastúpená starostkou obce Janou Boďovou , IČO: 00648817

/ďalej len účastníci zmluvy/

uzatvorili za účelom úpravy vzájomných vzťahov na úseku výkonu kontrolnej činnosti v zmysle § 20a zákona č. 369/1990 Zb. o obecnom zriadení túto zmluvu. Zmluva sa viaže na výkon funkcie hlavnej kontrolórky obce Ing. Janky Jesenskej.

1. **Predmet zmluvy**

Predmetom zmluvy je úprava vzájomných práv a povinností účastníkov zmluvy pri výkone činnosti hlavnej kontrolórky obcí.

**1.1. Časový harmonogram kontrolnej činnosti**

1. Časový harmonogram kontrolnej činnosti je stanovený individuálne po dohode starostov a hlavnej kontrolórky obcí tak, aby pracovná doba hlavného kontrolóra bola rozvrhnutá rovnomerne v rozsahu pracovného úväzku a vytvárala tak priestor na vykonávanie plánovaných kontrol.

2. V prípade kolízií medzi zasadnutiami obecných zastupiteľstiev jednotlivých obcí je na zvážení hlavnej kontrolórky, ktorého z nich sa zúčastní /napr. podľa závažnosti ňou predkladaného materiálu, závažnosti bodov rokovania/. Neúčasť na inom zasadnutí bude považovaná za ospravedlnenú.

3. Účastníci zmluvy umožnia v rámci pracovnej doby hlavnej kontrolórke jej ďalšie vzdelávanie a rozvoj kontrolných zručností, a to jej účasť na vybraných vzdelávacích aktivitách, pri zohľadnení jej potrieb a požiadaviek. V tejto súvislosti bude využívať prednostne školenia Regionálneho vzdelávacieho centra Martin, ktorého sú všetky dotknuté obce členmi.

**1.2. Spoločné náklady výkonu činnosti a ich financovanie**

1. Spoločnými nákladmi pre účely tejto zmluvy sú:

- náklady na vzdelávanie,

- cestovné náhrady na vzdelávanie,

- odborná literatúra,

- členské príspevky v Združení hlavných kontrolórov Slovenska.

2. Základom pre výpočet % podielu je počet obyvateľov podľa východiskových štatistických údajov pre potreby rozdeľovania dane z príjmov fyzických osôb na rok 2022 /viď príloha č. 1/. Refundáciu spoločných nákladov bude účastníkom zmluvy fakturovať obec Valča, vždy najneskôr do 15. decembra príslušného rozpočtového roka. Dotknuté obce sa zaväzujú, že úhradu uskutočnia najneskôr do 29. decembra príslušného roka.

**2. Vymedzenie času, na ktorý sa zmluva uzatvára**

1. Zmluva sa uzatvára na dobu určitú a je platná počas doby výkonu funkcie hlavného kontrolóra v príslušnej obci p. Ing. Jankou Jesenskou.

2. Dňom ukončenia výkonu funkcie hlavnej kontrolórky v ktorejkoľvek obci, ktorá je účastníkom zmluvy, má sa za to, že príslušná obec od zmluvy odstúpila. Príslušnej obci bude vyfakturovaná pomerná časť nákladov ku dňu ukončenia výkonu funkcie.

3. V prípade , že Ing. Janka Jesenská bude zvolená do funkcie hlavnej kontrolórky v ďalšej obci, bude uzatvorená nová zmluva o hlavnom kontrolórovi viacerých obcí. Obci, ktorá k zmluve pristúpi, bude fakturovaná pomerná časť nákladov odo dňa začiatku výkonu funkcie.

1. **Záverečné ustanovenia**

1. V prípadoch, ktoré nie sú touto zmluvou upravené, sa spolupráca obcí riadi zásadami zákonnosti a vzájomnej výhodnosti. Obce majú pri vzájomnej spolupráci rovnaké postavenie.

2. Táto zmluva nadobúda platnosť dňom podpisu všetkými účastníkmi zmluvy a účinnosť dňom nasledujúcim po dni jej zverejnenia v centrálnom registri zmlúv.

3. Dňom účinnosti tejto zmluvy stráca platnosť a účinnosť Zmluva o hlavnom kontrolórovi viacerých obcí na úseku kontrolnej činnosti uzatvorená medzi obcami Belá-Dulice, Dolný Kalník, Dražkovce, Lipovec, Príbovce, Sklabiňa, Valča a Veľký Čepčín v r. 2022.

4. Zmluvu možno meniť alebo doplniť len písomnou formou.

5. Zmluva je vyhotovená v 9 rovnopisoch, pričom každý účastník zmluvy obdrží jedno vyhotovenie. Všetky vyhotovenia majú platnosť originálu.

6. Účastníci zmluvy si zmluvu riadne prečítali, jej obsahu porozumeli a znak súhlasu ju podpísali.

V Belej-Duliciach, dňa .............................. Mgr. Eduard Kuchárik

V Diakovej, dňa ......................................... PaedDr. Brannislav Kohút

V Dolnom Kalníku, dňa ............................. Iveta Balšianková

V Dražkovciach, dňa ................................... Eva Gáborová

V Príbovciach, dňa ..................................... Viktória Fľaková

V Sklabini, dňa ............................................ Anna Silvestrová

V Sklabinskom Podzámku, dňa ..................... Ing. Božena Drobková

Vo Valči, dňa .................................................. Ing. Štefan Keltoš

Vo Veľkom Čepčíne, dňa ................................ Jana Boďová

Príloha č. 1

|  |  |  |
| --- | --- | --- |
| OBEC | POČET OBYVATEĽOV | % matematicky zaokrúhlené na jednotky |
| **Belá-Dulice** | **1 233** | **17** |
| **Diaková** | **506** | **7** |
| **Dolný Kalník** | **337** | **5** |
| **Dražkovce** | **1 033** | **15** |
| **Príbovce** | **1 084** | **15** |
| **Sklabiňa** | **646** | **9** |
| **Sklabinský Podzámok** | **180** | **3** |
| **Valča** | **1 773** | **25** |
| **Veľký Čepčín** | **252** | **4** |
| **S p o l u** | **7 044** | **100** |